Document ID: /roh_data/filtered/fineweb-2-filterrobots_roh.jsonl.gz/59979

Promoziun integrativa (PIN)La scoula d’hozindi es üna scoula cun varieted, perche ch’ella stu satisfer ad iffaunts cun differentas premissas e cun differents stedis da svilup, premissas d’imprender, scu eir differentas situaziuns famiglieras e culturelas. La persuna d’instrucziun illa classa regulera stu s’abiner per granda part cun quista heterogenited cun las differentas spüertas da l’instrucziun. La classa regulera es perque il lö principel da la promoziun.
L’instrucziun integrativa agiundscha e rimplazza l’instrucziun regulera in situaziuns, illas quêlas la spüerta da la classa regulera nu riva a bröch cun las pretaisas da scolaras u scolars chi surpassan ils cunfins e las pussibilteds e la capazited da la persuna d’instrucziun. Cò vegnan las magistras e’ls magisters sustgnieus da las pedagogas curativas da scoula (PCS). Que po esser tar iffaunts cun difficulteds in scoula, disturbis d’imprender, deblezzas parcielas ( disturbis da ler, scriver u in matematica), disturbis da cumportimaint u tar iffaunts surdottos.
Müdeda in scoulas superiuras
Ils iffaunts da scoulina fin in 6. classa vaun a scoula a Schlarigna. Zieva la 6. classa müdane illa scoula superiura a Samedan. In 6. classa haun ils iffaunts la pussibilted da fer l’examen pel gimnasi.
Assimilaziun
L’instrucziun d’assimilaziun vain visiteda d’iffaunts chi nu saun las linguas da scoula rumauntsch e tudas-ch. Quist instrucziun es reglementeda illa ledscha e’l temp d’instrucziun es limito.